Tattalin Arzikin Duniya Na Fuskantar Babban Barazana –IMF — Leadership Hausa Newspapers
Tattalin Arzikin Duniya Na Fuskantar Babban Barazana –IMF
Asusun bada lamuni na duniya wato IMF ya gargadi gwamnatocin kasashe game da barazanar da ke tunkaro tattalin arzikin duniya a shekararnan, inda ta ce babu tabbacin za a fuskanci habakar tattalin arziki a bana.
A jawaban da ta gabatar, Babbar manajar Asusun ta IMF Christine Lagarde ta ce tafiyar hawainiyar da habakar tattalin arziki ke yi a watannin nan manuniya ce ga kalubalen da duniya za ta fuskanta ta fuskar tattalin arziki a bana.
Yayin taron tattalin arzikin da ya gudana a birnin Dubai na hadaddiyar Daular larabawa, taron da ya samu halartar wasu shugabannin na duniya.
Christine Lagarde ta alakanta batutuwa masu alaka da rikicin kasuwancin karin haraji kan kayayyaki tsakanin kasashe da rashin tabbas kan ficewar Birtaniya daga EU da kuma tsuke bakin aljihu a matsayin dalilan durkushewar tattalin arziki a bana.
Ko a watan da ya gabata, IMF ta sassauto da hasashenta na bunkasar tattalin arziki a bana daga kashi 3.7 zuwa kashi 3.5 cikin dari.
A cewar Legarde rikicin kasuwancin da kuma mayar da martanin haraji tsakanin kasashen Amurka da Sin na ci gaba da tagayyara tattalin arzikin duniya, la’akari da matsayinsa na mafiya karfin tattalin arziki a kasuwancin duniya.
Turkiyya Ta Bukaci Sin Ta Rufe Sansanin Azabtar Da Musulmin ‘Yan Kabilar Uighur
Dage Zabe: Bai Dace Ace Shugaban Hukumar Zabe Ya Yi Murabus Ba –Kungiyar NANS
Sojoji Sun Kashe ’Yan Bindiga 37 A Zamfara
’Yan Bindiga Sun Kashe Jami’in Musamman Na Gwamnan Delta
Kungiyar Kiristoci Ta Nemi A Yi Addu’a Kan Dage Zabe
An Kashe Shugaban Jam’iyyar APC A Binuwai
KASASHEN WAJE12 hours ago